-4-5 տարեկանից նկարահանվել եմ տարբեր նախագծերում , բարեկամներս շոու բիզնեսում էին աշխատում ու տեսնում էի այդ աշխարհը հակառակ կողմից: Ինձ միշտ հետաքրքիր է եղել՝ ինչպես են աշխատում կադրից դուրս, կուլիսների հետևում գտնվող մարդիկ: Շոու- բիզնեսի հիվանդությամբ տառապելուց հետո շատ դժվար է գնալ ու այլ աշխատանք փորձել անել, թեպետ առաջին մասնագիտությամբ լեզվաբան եմ ու լեզուների իմացությունը հիմա շատ է օգնում աշխատանքումս: Աշխատել եմ և՛ գովազդի ասպարեզում , որպես գործակալության տնօրեն, PR արշավներ եմ կազմակերպել, ռադիոյում եմ աշխատել որպես հաղորդավար, հեղինակային ծրագրեր եմ գրել և վարել, միայն հետո զբաղվել պրոդյուսերությամբ: Նախկին աշխատանքներից ստացած փորձը ինձ շատ է օգնում, որովհետև եթե տիրապետում ես տվյալ մասնագիտության գախտնիքներին և գիտես նյուանսները, դժվարության դեպքում ավելի հեշտ ես կարողանում լուծում գտնել: